Diari Oficial de la Generalitat Valenciana


Sumari del DOGV 7144, del 04-11-2013 (2013/10155)

RESOLUCIÓ de 4 d'octubre de 2013, de la Direcció General d'Avaluació Ambiental i Territorial, per la qual s'ordena la publicació de les declaracions d'impacte ambiental dels expedients 57/7683 WHJ i 102/6164 MRW, en els termes municipals d'Aldaia i Rojales.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7144

Data del DOGV
:   04-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10198


Data del document
:   04-10-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Rojales
    * Aldaia
    * impacte ambiental

RESOLUCIÓ de 4 d'octubre de 2013, de la Direcció General d'Avaluació Ambiental i Territorial, per la qual s'ordena la publicació de les declaracions d'impacte ambiental dels expedients 57/2576 HTL i 102/4314 HRY, en els termes municipals d'Aldaia i Rojales. [2013/10848]  
De conformitat amb l'article 28 del Decret 162/1990, de 15 d'octubre, del Consell, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, el qual establix que una vegada transcorregut el terme assenyalat en l'article 26 sense que s'hagen plantejat discrepàncies, i sense perjuí de la seua notificació al titular, la declaració d'impacte ambiental es publicarà en el Diari Oficial de la Comunitat Valenciana, resolc:  
  
Article únic  
Publicar en el Diari Oficial de la Comunitat Valenciana les declaracions d'impacte ambiental corresponents als expedients 57/5062 EJE Aldaia i 102/3042 EYG Rojales.  
  
«Declaració d'impacte ambiental  
Expedient: 57/8674-NCC.  
Títol: centre de compravenda de metalls i gestió de residus.  
Promotor: Metalls del Camp, SL.  
Autoritat substantiva: Ajuntament d'Aldaia.  
Localització: polígon industrial número 2, carrer de la Serra d'Espadà, 6-8, terme municipal d'Aldaia, província de València.  
  
Descripció del projecte  
1. Objecte del projecte.  
L'empresa Metalls del Camp, SL, pretén dur a terme l'activitat destinada a centre de compravenda de metalls i gestió de residus a projectar en el carrer de la Serra d'Espadà, números 6-8, en el polígon industrial número 2, del terme municipal d'Aldaia, a València.   
L'objecte és la solicitud de llicència ambiental d'acord amb la Llei 2/2006, de 5 de maig, de Prevenció de la Contaminació i Qualitat Ambiental.  
2. Descripció de les característiques més rellevants del projecte  
L'empresa Metalls del Camp, SL, es dedica a l'activitat de compravenda de metalls i gestió de residus (perillosos i no perillosos); en concret, es pretén rebre la matèria primera (metalls, plàstics, bateries) de diferents productors, emmagatzemar-los una vegada classificats i ser cedits a un gestor autoritzat dels residus esmentats.  
La nau en què es pretén desenrotllar l'activitat té una superfície de 1.312,99 m², dels quals 1.276,93 m² en formen la superfície útil.   
  
L'emplaçament s'adapta a allò establit per les ordenances municipals. La nau està situada en sòl consolidat com a industrial, sobre la base de la competència urbanística municipal desenrotllada a través dels plans d'ordenació i ordenances municipals per part de l'Ajuntament d'Aldaia, motiu pel qual no hi ha inconvenient urbanístic respecte d'això.  
La planta de classificació i emmagatzematge es troba estructurada en les unitats següents:  
- Zona d'administració: consta de dos despatxos i se situa a l'entrada de la nau.  
- Zona d'emmagatzematge de residus no perillosos: en la nau 6. Es dividix en tres zones que contindran metalls emmagatzemats en saques independents i la resta de residus no perillosos emmagatzemats en contenidors, i s'habilitarà una zona en què es colocaran en saques aquells residus no perillosos que en un moment determinat necessiten un emmagatzematge puntual.  
- Zona d'emmagatzematge de residus perillosos: en la nau 8. D'una banda es mantindran els residus perillosos sòlids en saques i bidons i, d'altra banda, els líquids s'ubicaran en GRG principalment.   
- Zona de ferralla: en la nau 8, en la part posterior.  
- Zona d'envasament: els dissolvents que es destinen a la venda seran transvasats a envasos més xicotets, i el traspàs es realitzarà en la zona habilitada per a evitar vessaments ocasionals.  
- Zona de pesada: en l'entrada de la nau corresponent al número 6, en la qual es disposa d'una bàscula per a camions grans, seguida d'una altra xicoteta per a furgonetes i camions xicotets que s'utilitzarà per a pesar la càrrega de residus que cada vehicle deposita en les seues instalacions.  
L'activitat consistirà bàsicament en l'entrada i revisió prèvia del material, pesada i descàrrega, classificació, neteja i separació, emmagatzematge temporal, pesada i entrega a gestor autoritzat, que s'encarregarà de donar destinació final als residus. A més, es produirà també la venda de dissolvents.  
Les matèries primeres a tractar per l'activitat seran llimadures i borumballes de metalls ferris, llimadures i borumballes de metalls no ferris, envasos metàlics, vehicles al final de la seua vida útil (descontaminats), metalls fèrrics, metalls no ferris, coure, bronze i llautó, alumini, plom, zinc, ferro i acer, metalls mesclats, cables (alumini, coure, roig) i ferralla general.  
El polígon industrial compta amb subministrament municipal d'aigua i electricitat, i se xifra un consum anual de 52 m³/h i 15.000 kw/h, respectivament.  
  
Alternatives  
En l'estudi d'impacte ambiental no es consideren alternatives a l'actuació projectada.  
  
Afeccions legals  
L'activitat projectada és, d'acord amb la Llei 10/1998, de Residus, i la Llei 10/2000, de Residus de la Comunitat Valenciana, de gestió de residus perillosos i no perillosos, per la qual cosa queda sotmesa a l'autorització administrativa corresponent per la conselleria competent en medi ambient.  
El Reial Decret 9/2005, de 14 de gener, sobre activitats potencialment contaminants del sòl, exigix als titulars d'aquelles activitats incloses en la relació del seu annex I segons CNAE la remissió d'un informe preliminar de situació del sòl ocupat davant de l'òrgan autonòmic competent, d'acord amb l'article 3.1 de la dita reglamentació.  
  
El Decret 266/2004, del Consell de la Generalitat, que desplega la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, exigix en l'article 18 la realització d'auditories acústiques per a aquelles activitats susceptibles de produir sorolls i vibracions.  
Tot això sense perjuí de les autoritzacions que calga obtindre d'altres organismes, de conformitat amb la normativa sectorial que li siga aplicable.  
  
Consideracions ambientals  
La parcela en què s'ubicarà l'activitat objecte d'estudi no es troba afectada per cap figura de protecció mediambiental. No mostra risc d'inundació segons PATRICOVA i la vulnerabilitat d'aqüífers és mitjana.  
  
La repercussió que pot originar el funcionament de l'activitat sobre el medi ambient és deguda, principalment, a la producció de sorolls, però s'ha elaborat una sèrie de mesures a dur a terme per a controlar-ho, com ara el compliment d'allò que disposa en matèria de soroll la legislació vigent i la maquinària amb motor haurà d'anar dotada dels silenciadors oportuns.   
Per al control de les emissions de pols i partícules en suspensió ocasionades per la maquinària i transport, càrrega, etcètera, s'haurà d'establir una zona asfaltada de rodament de vehicles que es mantindrà neta per mitjà d'agranada i regada.   
Respecte a l'emissió de contaminants dels vehicles de motor, es complirà la legislació vigent en la matèria. El trànsit serà escalonat i no massiu, a fi d'evitar l'acumulació de vehicles que generen un gran focus d'emissió.  
Per al control de les olors, es farà una ventilació complint la legislació vigent, per mitjà de la qual l'aire recircularà i els residus no causaran emanacions. La càrrega i descàrrega dels residus s'organitzarà per a no saturar la zona i evitar l'acumulació de vehicles en espera.  
A fi d'evitar la contaminació de les aigües subterrànies, el sòl estarà format d'un paviment impermeable que evite infiltracions de qualsevol tipus al sòl. Es prestarà especial atenció a la zona d'emmagatzematge de residus perillosos, en la qual s'ubicarà una cubeta de retenció degudament impermeabilitzada, que assegurarà la correcta arreplega en cas de produir-se un vessament ocasional.  
No s'utilitza aigua en el procés industrial. El consum d'aigua és exclusivament per al personal de l'activitat, és a dir, els servicis higiènics, i procedix de la xarxa municipal d'abastiment. Les aigües residuals, procedents dels lavabos, seran les úniques descarregades al clavegueram. No s'abocaran a la xarxa de clavegueram aigües residuals o qualsevol altre tipus de residus sòlids, líquids o gasosos que puguen causar algun dany, perill o inconvenient en les instalacions de sanejament. Així mateix, es colocarà una arqueta d'arreplega de mostres en l'exterior de la nau.  
En el projecte i estudi d'impacte ambiental presentats no s'indica res respecte del sistema d'arreplega i tractament de les aigües de pluja, ni la destinació final d'estes.  
Respecte a la producció de sorolls, té l'origen fonamentalment en les operacions desenrotllades en les instalacions i maquinària emprada per a l'exercici de l'activitat i, segons l'estudi acústic presentat, els nivells produïts estan d'acord amb allò que indica l'ordenança sobre prevenció de la contaminació acústica de l'Ajuntament d'Aldaia i la legislació en matèria d'acústica vigent. Es prenen com a mesures correctores les existents en la construcció de l'edifici ampliat com ara tancaments exteriors i tancaments mitgers formats per bloc de formigó de 20 cm de grossària.  
Quant a la transmissió de vibracions, tota maquinària susceptible de produir vibracions es dotarà de dispositius antivibratoris i d'insonorització. La resta de màquines, ateses les seues característiques, no es dotarà de cap tipus de material antivibratori; a pesar d'això, guardaran la distància convenient en la seua posició de major aproximació respecte de pilars i parets.  
Els residus procedents del personal treballador de l'empresa s'emmagatzemaran en recipients metàlics, i seran evacuats periòdicament a través dels servicis de neteja municipals. Quant als residus gestionats per la mateixa activitat, seran emmagatzemats en els recipients indicats en el seu apartat corresponent, a l'espera de ser retirats per un gestor autoritzat, Magma Tratamientos, ubicat a Massalfasar.  
  
El programa de vigilància ambiental ha de mantindre dins dels límits establits bé per la legislació, o bé per la pròpia conservació dels sistemes ecològics i socioeconòmics, la degradació del medi natural com a conseqüència de les noves activitats que s'implanten en zones industrials que prèviament ja han requerit un canvi d'ús no previst en un principi, en el sòl en què s'ubiquen. Es controlaran els aspectes següents:  
- Vigilància i control del compliment de la normativa legal que és aplicable a l'activitat descrita.  
- Vigilància i control del compliment de la normativa legal que és aplicable a l'activitat en matèria de seguretat i salut laboral.  
- Control de pols, fums, sorolls, vibracions i emissions a l'atmosfera de gasos contaminants:  
- Control diari en períodes secs per a mantindre l'aire lliure de pols.  
  
- Control diari per a reduir les emissions per trànsit en la contornada.  
- Control diari de l'adequada circulació de vehicles pesants.  
- Control diari de l'estat de manteniment de la maquinària.  
- Control anual del nivell sonor del trànsit i maquinària de l'activitat.  
- Control i gestió adequada dels residus procedents de l'activitat.  
  
- Control mensual del manteniment dels residus en bon estat, i no sobrepassar el límit establit de temps d'emmagatzematge.  
  
Tramitació administrativa  
Amb data 8 d'abril de 2009, va tindre entrada en este Servici un escrit de l'Ajuntament d'Aldaia pel qual se solicitava l'avaluació d'impacte ambiental del projecte i es remetia l'expedient corresponent, incloent-hi:  
- Projecte de solicitud de llicència ambiental.  
- Estudi d'impacte ambiental.  
El mateix escrit de remissió certifica que el projecte i estudi d'impacte ambiental han sigut sotmesos a informació pública per mitjà de publicació en el Butlletí Oficial de la Província de València (BOP 262) durant el termini de 30 dies hàbils sense que s'hagen produït alegacions respecte d'això.  
  
Consideracions jurídiques  
El projecte examinat constituïx, segons el que preveu l'apartat 6.c de l'annex I del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, un dels supòsits fàctics en què resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del seu reglament.  
L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana, i en les altres disposicions que li són aplicables.  
L'article 5 de la Llei 2/1989, de 3 de març, d'Impacte Ambiental, atribuïx a l'òrgan mediambiental la competència en la formulació de la declaració d'impacte ambiental dels projectes sotmesos a esta.  
  
L'article 16, apartat 2, lletra m, del Decret 217/2007, de 26 d'octubre, pel qual es modifica el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, atribuïx a la Direcció General de Gestió del Medi Natural la competència sobre l'avaluació d'impacte ambiental.  
Per tot això, fent ús de les facultats que tinc legalment atribuïdes, formule la declaració d'impacte ambiental següent:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que li siguen aplicables, el projecte de centre de compravenda de metalls i gestió de residus, promogut per Metalls del Camp, SL, a ubicar en el polígon industrial número 2, carrer de la Serra d'Espadà, 6-8, del terme municipal d'Aldaia, província de València, sempre que es desenrotlle d'acord amb el que establix l'estudi d'impacte ambiental, el projecte tècnic i la resta de documentació que constituïx l'expedient avaluat, així com de l'apartat segon de la present resolució.  
  
Segon  
Se supedita l'execució del projecte esmentat al compliment dels condicionants següents:  
1. S'haurà de disposar de l'autorització preceptiva d'abocament d'aigües residuals (sanitàries i pluvials) a la xarxa municipal de clavegueram, concedida per l'autoritat municipal o, si és el cas, l'Entitat de Sanejament. Així mateix, es respectaran els límits d'abocament establits per l'Ordenança municipal d'Abocaments de l'Ajuntament d'Aldaia.  
2. Haurà de realitzar-se una auditoria acústica a la posada en funcionament de l'activitat i, posteriorment, les corresponents d'acord amb la periodicitat establida en l'article 18 del Decret 266/2004, de 3 de desembre, del Consell, que desplega la Llei 7/2002, de 3 de desembre, de la Generalitat Valenciana, de Protecció contra la Contaminació Acústica. En cas de superar-se els nivells màxims de soroll permesos per la llei en matèria de contaminació acústica, s'hauran d'establir mesures correctores respecte d'això.  
3. Queda prohibida la neteja de les instalacions per aigualeig i s'haurà de fer per mitjà d'agranada en sec.  
4. L'emmagatzematge del producte contaminat només podrà realitzar-se en les zones delimitades per al dit fi, en l'interior de la nau, tal com s'indica en els plànols de superfícies del projecte.  
5. Els residus perillosos arreplegats en l'arqueta estanca descrita seran retirats per un gestor de residus autoritzats i, en cap cas, abocarà a la xarxa de clavegueram.  
6. El programa de vigilància ambiental s'implementarà d'acord amb les condicions establides en la present declaració d'impacte ambiental.  
7. S'haurà de portar un registre documentat del programa de vigilància ambiental inclòs en l'estudi d'impacte ambiental als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia.  
8. Es presentarà davant de la Direcció General per al Canvi Climàtic l'informe preliminar de situació del sòl per tractar-se d'una activitat considerada potencialment contaminant del sòl, en compliment de l'article 3 del Reial Decret 9/2005, de 14 de gener, sobre activitats potencialment contaminants del sòl.  
9. D'acord amb l'article 4 del Reial Decret Legislatiu 1302/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.  
  
10. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
  
Tercer  
Notificar a les parts interessades que, contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Quart  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 28 del mencionat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
  
València, 31 de juliol de 2009.- La directora general de Gestió del Medi Natural: M. Ángeles Centeno Centeno.»  
  
«Declaració d'impacte ambiental  
Expedient: 102/9856-GDU.  
Títol: Subestació Rojales 220/20 kV (Alacant).  
Promotor: Hidrocantábrico Distribución Eléctrica, SAU.  
Autoritat substantiva: Direcció General d'Energia, Servici Territorial d'Alacant.  
Localització: terme municipal de Rojales (Alacant).  
  
Descripció del projecte  
El projecte té per objecte la construcció de dos noves transformacions 220/20 kV i 60 MVA, una de les quals d'implantació futura, amb el seu sistema de cabines de 20 kV per a distribució des de la subestació elèctrica (d'ara en avant, ST) Rojales. Estes instalacions es connectaran amb la ja existent ST Rojales 220 kV, propietat de Red Eléctrica de España SAU ?d'ara en avant, REE?. En concret s'alimentarà en 220 kV des de les noves posicions que està previst ampliar, d'acord amb el projecte avaluat en l'expedient d'avaluació d'impacte ambiental 62/5546-NXT. La ST serà totalment telecomandada.  
La finalitat del projecte és alimentar els diferents clients del promotor (HCDE) en la comarca del Baix Segura, millorar la qualitat del subministrament i garantir la seua regularitat i seguretat.  
El projecte s'ubica en el terme municipal de Rojales (província d'Alacant), i ocupa terreny pertanyent a la parcela 35 del polígon 9 (en total, es preveu ocupar una superfície de 2.341,5 m²). S'accedix a les instalacions que configuren la ST Rojales des de la rotonda d'eixida 745 de l'autopista del Mediterrani (AP-7) i camins existents. L'accés serà independent de l'existent per a la ST Rojales 220 kV, des de camí adjacent.  
Les posicions de transformador, com s'ha indicat, seran alimentades des de les barres de la ST Rojales 220 kV de REE a través dels carrers disposats per a això. Des de la instalació de REE eixirà la línia aèria de cable dúplex en direcció als nous pòrtics de HCDE. Caldrà instalar transformadors d'intensitat en sèrie abans de l'arribada al pòrtic i transformadors de tensió en derivació a l'eixida d'este. Des d'ací s'unirà per mitjà de cable fins al transformador de potència que estarà a la intempèrie. En la ST s'instalarà un transformador trifàsic en bany d'oli de relació de transformació 230+8/-12x1,25%/22/10 kV i potència nominal 60/60/20 MVA. En una segona fase, s'instalarà el segon transformador previst, anàleg al descrit. La instalació de 20 kV serà realitzada en edifici, emprant celes blindades aïllades amb interruptor automàtic amb tall en SF6 o buit. Està constituïda per una configuració elèctrica en doble barra amb adaptament transversal. Junt amb esta aparamenta hi haurà una sèrie de servicis de control i auxiliars que garantiran el funcionament correcte de les instalacions. En total està previst instalar dos celes de connexió; setze celes de línia, dos celes d'adaptament transversal; dos celes de transformadors de servicis auxiliars; dos celes de mesura de tensió de barres; dos celes d'adaptament longitudinal.  
L'obra civil necessària per a l'execució del projecte, consistix en:  
  
- Instalació d'un edifici d'una sola planta format per elements modulars prefabricats de formigó armat amb aïllament tèrmic. Exteriorment anirà rematat amb vorera perimetral d'un metre.  
  
- Regularització de les cotes de la parcela i realització dels vials interiors necessaris.   
- Construcció de fossa de formigó armat captadora d'oli, comunicada amb les bancades dels transformadors i amb depòsit amb capacitat un 50 per cent superior al volum d'oli d'un transformador.   
  
- Instalació del sistema de drenatge: rases dren amb tub drenant i manta geotèxtil, farcides amb àrid dren. Es completa amb les arquetes, embornals, canalitzacions, cunetes i pous d'arreplega.  
- Tancament de les noves instalacions.  
- Execució de fonamentacions.  
- Construcció de l'edifici, de planta rectangular amb tacó, de tipologia oberta i aïllada. La coberta serà a dos aigües, amb teulada de teula roja i canalons de coure.  
- Instalació dels equips elèctrics.  
  
Afeccions legals  
El Reial Decret 9/2005, de 14 de gener, en el seu annex I, enumera les activitats potencialment contaminants del sòl, entre les quals es troba la producció i distribució d'energia elèctrica (CNAE-93 Rev1 40,1).   
  
La gestió dels residus generats atendrà el que establix la legislació estatal i autonòmica reguladora de la matèria. En particular, la gestió dels olis industrials usats ha d'adequar-se al que establix el Reial Decret 679/2006, de 2 de juny.  
Respecte a l'afecció paisatgística de la subestació elèctrica, caldrà ajustar-se al que establix el Decret 120/2006, d'11 d'agost.  
El desenrotllament dels treballs de construcció i manteniment ha d'adaptar-se a les previsions del Decret 7/2004, de 23 de gener, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
Tot això sense perjuí de les autoritzacions que calga obtindre d'altres organismes, de conformitat amb la normativa sectorial que li siga aplicable.  
  
Consideracions ambientals  
El projecte consistix en la construcció de dos noves transformacions 220/20 kV, que es connectaran a les instalacions de 220 kV propietat de REE de la ST Rojales, per la qual cosa ha de desenrotllar-se necessàriament en l'entorn de les instalacions elèctriques existents i no s'han considerat altres alternatives. Els terrenys afectats pel projecte estan constituïts per antics bancals de cultiu abandonats, en l'actualitat coberts d'escassa vegetació ruderal i alguns exemplars de pi blanc a l'oest, que podrien veure's afectats pel projecte. Es tracta d'una zona plana, amb vulnerabilitat baixa d'aqüífers, sense risc d'inundació, amb accessos, situada a més de 200 metres de la zona residencial més pròxima, etcètera. No s'afecten vies pecuàries ni forests d'utilitat pública.  
  
L'entorn està ocupat per parceles en què s'alternen el cultiu de cítrics, pastius i altres improductives. Així mateix, en les proximitats s'ubica una zona residencial (Lo Crispín, a Algorfa) i diverses infraestructures de transport (autopista AP-7, carretera CV-905) i línies elèctriques de 20 i 220 kV. Tant a l'est com a l'oest de la ST hi ha franges de sòl inventariades com a sòl forestal, en què la vegetació natural està caracteritzada per un domini de l'estrat herbaci i arbustiu degradat i escasses agrupacions arbòries de dimensions xicotetes constituïdes per pi blanc. L'entorn immediat a la ST no té especial interés per a la fauna i no es detecten espècies catalogades, en general la fauna existent és de tipus generalista, comú i habitual en zones periurbanes.  
  
A uns 3 km cap a l'est de la ST es troben les Llacunes de la Mata i Torrevieja. No es considera que el projecte tinga incidència sobre estes, tal com ha sigut considerat en l'ampliació de la ST Rojales 220 KV promoguda per REE (expedient 62/6320-LYY). Tampoc es preveu cap afecció sobre altres espais protegits, espais de la Xarxa Natura 2000 o hàbitats d'interés comunitari. No obstant això, les futures línies que arriben a esta ST han de dissenyar-se evitant afeccions sobre estes.   
  
S'indica que l'abastiment d'aigua es realitzarà per mitjà de connexió al sistema d'abastiment de la zona. Les aigües residuals s'evacuaran separadament:, les aigües pluvials es filtren a través del drenatge de la instalació i s'evacuen conjuntament amb les de tota la ST Rojales; les aigües sanitàries es depuren per mitjà de sistema dotat de fossa sèptica i filtre percolador.  
En l'àmbit d'estudi no s'ha localitzat cap element que forme part del patrimoni cultural de la zona en el servidor de la Direcció General de Patrimoni Cultural Valencià.   
Des del punt de vista paisatgístic, la zona és d'un grau elevat de freqüentació, per l'existència d'unes quantes vies de comunicació. La topografia de la zona i l'escassetat de vegetació contribuïxen a això, al seu torn.  
Es consideren, entre altres, els impactes potencials següents durant la fase de construcció:  
- Alçament de pols i emissions de gasos de combustió per la maquinària emprada, d'escassa incidència.  
- Soroll, encara que només en horari diürn i de forma temporal.  
- Compactació del terreny i risc de contaminació del sòl per abocaments accidentals.  
- Pèrdua de la coberta vegetal, minimitzada per la limitada superfície afectada.  
Les principals afeccions considerades durant la fase d'explotació són:  
- Afecció sobre el paisatge, minimitzada pel fet de tractar-se d'instalacions anàlogues a les ja existents.  
- Soroll pel funcionament de la ST.  
- Els valors de camps electromagnètics estaran per davall dels nivells recomanats.  
Entre les mesures protectores i correctores proposades s'esmenten:  
- Cobrir la caixa dels camions que transporten materials pulverulents i limitar la seua velocitat, així com evitar el transport de fang per mitjà del llavat de rodes.  
- Arreplega de la terra vegetal retirada per a la seua conservació i evitar la seua mescla amb inerts.  
- Disposar d'elements d'arreplega de residus en nombre adequat. Control de les condicions de depòsit temporal de residus i el seu buidatge periòdic.  
- Comprovar l'absència de residus en l'entorn de l'àrea del projecte.  
  
- Emmagatzematge de bidons de lubricant i combustible durant l'obra en zones habilitades per a això i impermeabilitzades.  
- Comprovació que les afeccions durant les obres es limiten a les zones senyalitzades.  
- Restitució dels terrenys afectats per l'obra al seu estat original.  
  
- S'adoptaran les mesures que establisca la Direcció General de Patrimoni Cultural Valencià en relació amb la prospecció arqueològica que es realitze i es comunicarà a esta qualsevol troballa.  
- S'adequaran les instalacions paisatgísticament.  
Com a programa de vigilància ambiental es proposa:  
- Durant la fase de construcció, mantindre un control per a evitar la destrucció innecessària de vegetació de l'entorn i evitar afeccions sobre la fauna, el paisatge o la intensificació de processos erosius.  
- Durant la fase d'explotació, es comprovarà l'eficàcia de les mesures aplicades, es quantificaran els impactes provocats, es detectaran impactes no previstos i es vetlarà pel compliment de la DIA.  
Tramitació administrativa  
Amb data 1 de juny de 2009, es va rebre del Servici Territorial d'Energia d'Alacant l'expedient per a la seua avaluació d'impacte ambiental, incloent-hi el projecte, l'estudi d'impacte ambiental i còpia de l'expedient administratiu del dit òrgan.   
En l'escrit de remissió es comunica que l'expedient ha sigut sotmés a informació pública i consultes, per mitjà d'anunci en el Butlletí Oficial de la Província d'Alacant de 16 de març de 2009 i en el Diari Oficial de la Comunitat Valenciana de 24 de març de 2009 i en premsa. Així mateix, s'indica que únicament s'ha rebut una alegació, la qual s'adjunta amb còpia de la resposta elaborada. Esta no té caràcter ambiental.  
  
Amb data 17 de juny de 2009 s'ha comunicat al Servici de Suport Tècnic de la DG de Territori i Paisatge la recepció de l'expedient als efectes que, si és el cas, remeten una còpia de l'informe elaborat en l'àmbit de les seues competències.  
  
Consideracions jurídiques  
El projecte de subestació transformadora està sotmés al procediment d'avaluació d'impacte ambiental d'acord amb l'epígraf 2.g de l'annex I del Decret 162/1990, de 15 d'octubre, pel qual s'aprova el Reglament de la Llei 2/1989, de 3 de març, d'Impacte Ambiental, i modificat pel Decret 32/2006, de 10 de març.  
En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li siguen aplicables.  
L'article quint de la Llei 2/1989, de 3 de març, atribuïx a l'òrgan ambiental la competència per a la formulació de les declaracions d'impacte ambiental dels projectes a què s'aplique la dita llei. L'article 16 del Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, modificat pel Decret 217/2007, de 26 d'octubre, atribuïx a la Direcció General de Gestió del Medi Natural la competència sobre l'avaluació d'impacte ambiental.  
  
Per tot això, fent ús de les facultats que tinc legalment atribuïdes, formule la declaració d'impacte ambiental següent:  
  
Primer  
Estimar favorable, només als efectes ambientals, el projecte de subestació transformadora ST Rojales 220/20 kV, promoguda per Hidrocantábrico Distribución Eléctrica, SAU, inclosa en la parcela 35 del polígon 9 del terme municipal de Rojales (província d'Alacant), segons el que preveu el projecte, l'estudi d'impacte ambiental i la resta de documentació que hi ha en l'expedient.   
  
Segon  
Com a condicions addicionals, s'establix:  
1. Les obres, incloent-hi l'obertura del nou accés, es desenrotllaran minimitzant l'afecció sobre la vegetació arbòria pròxima. A més, es tindran en compte les previsions en matèria de prevenció d'incendis establides en el Decret 7/2004, de 23 de gener.   
2. L'efluent d'eixida de la fossa sèptica amb filtre percolador s'emmagatzemarà en depòsit estanc, que serà buidat periòdicament i gestionat a través de depuradora o entitat autoritzada. No es procedirà en cap cas al seu abocament directe al terreny.   
3. Les operacions de maneig del gas SF6 es realitzaran per mitjà d'equips que impedisquen l'emissió lliure del gas a l'atmosfera.  
4. En relació amb les afeccions sobre el patrimoni cultural, caldrà ajustar-se al que informe la conselleria competent. En tot cas, l'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afecció i notificar-ho immediatament a la Conselleria de Cultura i Esport.  
5. A la posada en marxa de la instalació, es realitzarà una auditoria acústica a l'efecte de comprovar que no es transmeten a l'entorn de la parcela nivells sonors superiors als establits en la legislació en matèria de contaminació acústica, i s'incorporaran els resultats al Programa de Vigilància Ambiental.  
6. Les emissions de camps electromagnètics derivades del funcionament de la ST es mantindran per davall dels límits establits per la Recomanació del Consell de Ministres de Sanitat de la Unió Europea, de 12 de juliol (1999/519/CE), fixats en 5 kV/m per al camp elèctric i 100 µT per al camp magnètic.   
7. En el disseny de les línies elèctriques que es connecten amb la ST, ha de tindre's en compte la relativa proximitat de les Llacunes de la Mata i Torrevieja, a l'efecte de evitar afeccions sobre estes.  
8. Les accions incloses en el Programa de Vigilància Ambiental, així com l'adopció dels condicionants exposats, hauran de documentar-se, als efectes d'acreditar l'adopció i execució de les mesures preventives i correctores proposades i la comprovació de la seua eficàcia.  
9. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, hauran de ser comunicats a l'òrgan ambiental competent que establirà, si és procedent, l'aplicació de noves mesures correctores.  
  
Tercer  
Notificar a les parts interessades que, contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Quart  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 28 del mencionat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
  
València, 5 d'agost de 2009.- La directora general de Gestió del Medi Natural: M. Ángeles Centeno Centeno.»  
  
València, 4 d'octubre de 2013.- El director general d'Avaluació Ambiental i Territorial: Juan Giner Corell.